נגיד שאדם או חברה השתמשו בבינה מלאכותית כדי ליצור תמונה, וכעת הם מעוניינים למכור אותה. גם אם תנאי השימוש בתוכנה אינם אוסרים זאת, כדי להיות מסוגל למכור יצירה כזו, המוכר צריך לוודא שזכויות השימוש המסחרי בתוצרים אכן שייכות לו.
החוק אוסר להפר זכויות יוצרים ולמכור יצירה המבוססת על עבודתם של אחרים, מבלי לקבל אישור מהבעלים המקוריים. הבעיה נובעת מכך שבינה מלאכותית מבוססת על "למידת מכונה", מושג שמתייחס ליכולת של מערכת ממוחשבת לעבור על מידע רב שכבר קיים, להבין וללמוד דפוסים ועל ידי כך לחקות את היכולות האנושיות.